Сергей Есенин
Звезда в изнемога…

Превод от руски: Иван Николов, 1984

chitanka.info

Звезда в изнемога

И странник нелеп,

Аз пея за бога

В широката степ.

Прелитат в простора

Рой жълти листа,

Послушайте, хора,

Как пъшкат блата.

В елхата висока

Ветрец си играй

И пее потока

За пролет и рай.

Смирено се моля

На теб, синева.

И газя на воля

Дълбока трева.

Лежи сред коило

Перчема ми рус.

Над мене — кандило,

А в мене — Иисус.

1915

Издание: Сергей Есенин. Стихотворения. Поеми. Издателство „Народна култура“, 1984

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.